Document ID: 32005R1747

KOMISIJAS REGULA (EK) Nr. 1747/2005
(2005. gada 24. oktobris),
ar kuru groza Regulu (EK) Nr. 883/2001, ar ko paredz sīki izstrādātus noteikumus Padomes Regulas (EK) Nr. 1493/1999 ieviešanai attiecībā uz vīnu nozares produktu tirdzniecību ar trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 59. panta 3. punkta a) apakšpunktu,
tā kā:
(1)
Ar Komisijas 2004. gada 7. septembra Regulu (EK) Nr. 1810/2004 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (2) groza nomenklatūru dažiem galda vīniem.
(2)
Komisijas Regulas (EK) Nr. 883/2001 (3) II un III pielikumā ir iekļauti vīna produkti, kuru kodi jāpielāgo, lai tie atbilstu grozījumiem, kas ieviesti ar Regulu (EK) Nr. 1810/2004.
(3)
Attiecīgi jāgroza Regula (EK) Nr. 883/2001.
(4)
Grozījumi jāpiemēro no Regulas (EK) Nr. 1810/2004 piemērošanas dienas - 2005. gada 1. janvāra.
(5)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 883/2001 groza šādi:
a)
regulas II pielikumu aizstāj ar šīs regulas I pielikuma tekstu;
b)
tās III pielikumu aizstāj ar šīs regulas II pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 24. oktobrī

Labels: 3
6